text: [{"text_idx": "#000003", "text": "Seinastu vikuna hava vit gj\u00f8rt yvirlitstrolingar vi\u00f0 Ja\u0301kup Sverra a\u0301 F\u00f8royabanka. Har er ikki bara fiskur i\u0301 sjo\u0301num, men eisini heilt no\u0301gv av sjo\u0301fugli at si\u0301ggja. M.a. sto\u0301rskra\u0301par, gra\u0301skra\u0301par, vanligir skra\u0301par, atlantiskan ur\u00f0arskra\u0301p, lundapisur og mangt anna\u00f0. Hetta vi\u0301sir, at F\u00f8royabanki hevur eitt avbera ri\u0301kt na\u0301ttu\u0301rumargfeldni."}, {"text_idx": "#000004", "text": "Fri\u0301ggjadagin var ein sera sja\u0301ldsamur fuglur skra\u0301settur, ta\u0301 hann leg\u00f0i lei\u00f0ina fram vi\u00f0 Ja\u0301kup Sverra. Talan er um ein Desertasmarjall (Pterodroma deserta) \u2013 a\u0301 enskum Desertas petrel. Eisini ma\u0301nadagin leg\u00f0i ein Desertasmarjallur lei\u00f0ina framvi\u00f0 - ta\u00f0 er to\u0301 ikki greitt um talan er um sama fugl ella tveir ymiskar fuglar."}, {"text_idx": "#000005", "text": "Fy\u0301ra sl\u00f8g av marjallum li\u0301kjast avbera no\u0301gv. Skurvutur marjallur (Pterodroma mollis) var a\u0301\u00f0ur rokna\u00f0 sum eitt slag, men m.a. DNA-kanningar hava vi\u0301st, at talan er um fy\u0301ra ymisk sl\u00f8g. Skurvutur marjallur eigur a\u0301 sunnaru jar\u00f0arha\u0301lvu, Madeiramarjallur eigur vi\u00f0 Madeira, Kap Verdemarjallur eigur vi\u00f0 Kap Verde og Desertasmarjallur eigur a\u0301 oynni Bugio n\u00e6rhendis Desertas u\u0301t fra\u0301 Madeira."}, {"text_idx": "#000006", "text": "Sl\u00f8gini eru sera trupul at greina vi\u00f0 vissu, men eg var so heppin at fa\u0301a so fr\u00e6gar myndir, at serfr\u00f8\u00f0ingurin Robert Flood hevur sta\u00f0fest, at talan er um ein Desertasmarjall. A\u0301hugavert er, at stovnsmetingin sigur, at bert millum 140 og 260 p\u00f8r av Desertasmarjalli eru til i\u0301 heiminum \u2013 og tey eiga \u00f8ll a\u0301 oynni Bugio. Hetta er sostatt helst sja\u0301ldsamasta fuglaslagi\u00f0, sum hevur veri\u00f0 i\u0301 F\u00f8royum i\u0301 ny\u0301ggjari ti\u0301\u00f0."}, {"text_idx": "#000007", "text": "I\u0301 2009 var er marjallur s\u00e6ddur vi\u00f0 Li\u0301tla Di\u0301mun, men slagi\u00f0 kundi ikki sta\u00f0festast. Fuglurin a\u0301 F\u00f8royabanka er sostatt fyrsta skra\u0301seting av Desertasmarjalli i\u0301 F\u00f8royum."}, {"text_idx": "#000012", "text": "Javnst\u00f8\u00f0unevndin: R\u00e6\u00f0isr\u00e6tturin skal liggja hja\u0301 kvinnuni"}]